Landshlutasamtök hafa mótmælt þröngum tímaramma sem innviðaráðuneytið hefur gefið til skila á upplýsingum um málefni sveitarfélaga, landsskipulagsstefnu og húsnæðisstefnu ríkisins í grænbækur.
Upphaflega var krafist skila þann ellefta júlí, síðan var gefinn frestur til mánaðamóta.
Annar frestur hefur nú verið gefinn og er hann fimmtánda ágúst.
Albertína F. Elíasdóttir, er framkvæmdastjóri Samtaka sveitarfélaga og atvinnuþróunar á Norðurlandi eystra.
þetta náttúrulega hefur þau áhrif að einhverjir hafa þurft annað hvort að fresta sumarleyfum eða annað slíkt til að svara þessu, ég svosem veit ekki alveg hvernig þetta fór, ég hugsa að einhver sveitarfélög hafa valið að geyma það að svara þessu.
Finnur Yngvi Kristinsson, sveitarstjóri Eyjafjarðarsveitar, er einn þeirra.
við náttúrulega bara náum ekki að vinna almennileg svör á þessu tímabili fyrir ráðuneytið til þess að vinna úr þannig að við getum í raun ekki skilað inn almennilegum svörum innan þessa tímaramma.